SHBA, BE sanksione ndaj Rusisë
Shtëpia e Bardhë njoftoi bllokimin e pasurive të 11 zyrtarëve rusë, ndësa BE të 21 zyrtarëve, për shkak të rolit të tyre në nxitjen e pavarësisë së Krimesë.
Presidenti Barak Obama shprehu sot mbështetjen e palëkundur për Ukrainën, një ditë pas shpalljes së pavarësisë nga Krimea dhe synimin e këtij gadishulli për t’u bashkuar me Rusinë. , tha presidenti Obama. Shtëpia e Bardhë njoftoi bllokimin e pasurive të 11 zyrtarëve rusë për shkak të nxitjes politike që i dhanë pavarësisë së Krimesë nga Ukraina dhe mundësisë së aneksimit të saj nga Rusia. Uashingtoni, tha presidenti, është i gatshëm të ndërmarrë sanksione të mëtejshme, në se Rusia e përshkallëzon situatën. Për të bashkrenduar qëndrimin me Bashskimin Evropian dhe Naton, nën presidenti Baiden do të niset sot për në Evropë. Vetë Presidenti Obama ka në plan të udhëtojë në Evropë javën e ardhshme. Edhe Bashkimi Evropian njoftoi sot sanksine të mëtejshme ndaj Rusisë duke mos lejuar udhëtimin në vendet e BE-së të 21 zyrtarëve rusë dhe ukrainas, si dhe duke vendosur sanksione tregëtare. Duke folur pas takimit të ministrave të jashtëm të BE-së në Bruksel, ministri i Jashtëm francez Laurent Fabius tha se BE-ja synon të tregojë vendosmërinë ndaj një vendimi të papranueshëm të Rusisë. , tha ministri i jashtëm francez. Emrat e zyrtarëve të prekur nga sanksionet e Shteteve të Bashkuara dhe Evropës nuk janë bërë ende të ditur, por pritet që mes tyre të ketë këshilltarë nga rrethi i ngushtë i presidentit rus Vladimir Putin. Veç sanksioneve nga Bashkimi Evropian dhe Shtetet e Bashkuara, aleanca e NATO-s, e quajti sot referendumin të paligjshëm, duke shtuar se votimi shkel kushtetën e Ukrainës dhe ligjet ndërkombëtare. Zyrtarët e Krimesë do të kërkojnë sot bashkim me Rusinë. Këtu në Washington Shtëpia e Bardhë ka bërë të ditur më parë se asnjë vendim për të ardhmen e Ukrainës nuk mund të merret pa u konsultuar me qeverinë e Ukrainës.